પ્રિયંકા ગાંધીએ ભીડને સંબોધતા કહ્યુ હતું મારા ભાઈઓ અને બહેનો, હું ગુજરાત પહેલી વખત આવી છુ, હું ભાષણ કરવા આવી નથી, હું તો મારા મનની વાત કહેવા આવી છુ, આજે સવારે હું ગાંધી આશ્રમ ગઈ હતી, અને ત્યાં ભજન ચાલી રહ્યા હતા, હું આશ્રમના ઝાડ નીચે ભજન સાંભળી રહી હતી ત્યારે મને લાગ્યુ કે હું રડી પડીશ, કારણ મને દેશ માટે બલીદાન આપનાર નેતાઓની યાદ આવી ગઈ, જેમણે આપણા માટે આખી જીંદગી સંઘર્ષ કર્યો હતો, પ્રિયંકાએ પોતાના ટુંકા ભાષણમાં એક પણ વખત નરેન્દ્ર મોદી અને ભાજપનો ઉલ્લેખ કર્યા વગર કેટલાંક સવાલો ઉભા કર્યા હતા.